રાજ્ય સરકારે કેનાલોમાં પાણી છોડવા જાહેરાત કરી પણ છેવાડાના ગામો સુધી પાણી પહોચતુ ન હોવાથી સોમવારે સુઇગામ તાલુકાના  રાજપુરા, નવાપુરા મસાલી, મોરવાડા,બેણપ, સેડવ,દુધવા,લિબુંણી, મસાલી, માધપુરા સહિત ગામોના 100 ઉપરાંત ખેડૂતો એ ભેગા મળી પ્રાંત કચેરી આગળ ધોમ ધખતા તાપમાં ઉપવાસ ઉપર ઉતરતા  જોકે આ અંગે અગાઉ મંજૂરી લીધેલ ન હોઈ તંત્ર દ્વારા ખેડૂતોને સમજાવતા આખરે સુઇગામ પ્રાંત કલેકટર કે. પી. પાટીદારને આવેદનપત્ર પાઠવ્યું હતું અને માગણી કરી હતી કે વેજપુર બ્રાન્ચ કેનાલ માંથી મોરવાડા ડિસ્ટ્રિક્ટ કેનાલ નીકળે છે તેમાં પાણીનો ફોર્સ ખુબજ ઓછો હોવાથી લિબુંણી, રાજપુરા,દુધવા,માધપુરા, મસાલી જેવા અનેક ગામોને બિલકુલ પાણી મળતું ન હોવાથી ખેડૂતો ખુબજ હેરાન ગતિ ભોગવી રહ્યા છે.